


KĖDAINIŲ RAJONO SAVIVALDYBĖS TARYBA


SPRENDIMAS
DĖL VALSTYBINĖS ŽEMĖS NUOMOS SUTARTIES NUTRAUKIMO IR VALSTYBINĖS ŽEMĖS SKLYPŲ NUOMOS UAB „KĖDAINIŲ LAISVOJI EKONOMINĖ ZONA“

[bookmark: _Hlk167979455]2024 m. gegužės 31 d. Nr. TS-162
Kėdainiai

[bookmark: _GoBack]
              Vadovaudamasi Lietuvos Respublikos vietos savivaldos įstatymo 15 straipsnio 2 dalies                       20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Lietuvos Respublikos civilinio kodekso 6.156 straipsniu, Lietuvos Respublikos laisvųjų ekonominių zonų pagrindų įstatymo 5 straipsnio 1 dalimi, 15 straipsnio 2 dalimi ir 21 straipsnio 1 dalimi, Lietuvos Respublikos Kėdainių laisvosios ekonominės zonos įstatymo 4 straipsniu, Kitos paskirties valstybinės žemės sklypų pardavimo ir nuomos taisyklėmis, patvirtintomis Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, ir atsižvelgdama į UAB „Kėdainių laisvoji ekonominė zona“ 2024 m. gegužės 15 d. raštą „Dėl žemės sklypo duomenų pasikeitimo“, Kėdainių rajono savivaldybės taryba n u s p r e n d ž i a:
	1. Nutraukti šalių susitarimu Kėdainių rajono savivaldybės ir UAB „Kėdainių laisvoji ekonominė zona“ 2015 m. lapkričio 30 d. sudarytą valstybinės žemės nuomos sutartį Nr. VP-722 dėl valstybei nuosavybės teise priklausančio ir Kėdainių rajono savivaldybės patikėjimo teise valdomo 5,9791 ha žemės sklypo, kadastro Nr. 5333/0030:107, unikalus Nr. 4400-3939-8506, esančio        Kėdainių m., Biochemikų g. 5.
	2. Išnuomoti be aukciono UAB „Kėdainių laisvoji ekonominė zona“ 99 metams valstybei nuosavybės teise priklausančius ir šiuo metu Kėdainių rajono savivaldybės patikėjimo teise valdomus žemės sklypus:
	2.1. 2,5000 ha ploto žemės sklypą, kadastro Nr. 5333/0030:127, unikalus Nr. 4400-6295-7470, esantį Kėdainių m., Biochemikų g. 5, pagal valstybinės žemės nuomos sutarties projekte nurodytas sąlygas (pridedama);
	2.2. 3,1317 ha ploto žemės sklypą, kadastro Nr. 5333/0030:128, unikalus Nr. 4400-6295-9610, esantį Kėdainių m., Biochemikų g. 5A, pagal valstybinės žemės nuomos sutarties projekte nurodytas sąlygas (pridedama);
	2.3. 0,3474 ha ploto žemės sklypą, kadastro Nr. 5333/0030:126, unikalus Nr. 4400-6295-6207, esantį Kėdainių m., Muitinės g. 1, pagal valstybinės žemės nuomos sutarties projekte nurodytas sąlygas (pridedama).
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

   

Savivaldybės meras				                    Valentinas Tamulis

